เครือข่ายรณรงค์หยุดพนัน เรียกร้องรัฐบาลปราบปรามสื่อสนับสนุนการเล่นพนัน 
นายธนากร คมกฤส ผู้ประสานงานเครือข่ายรณรงค์หยุดพนัน พร้อมด้วยเครือข่ายผู้ปกครองในสถานศึกษา มูลนิธิสื่อและเยาวชน ยื่นจดหมายเปิดผนึก ต่อนายยงยุทธ วิชัยดิษฐ์ รองนายกรัฐมตรีและรัฐมนตรีว่าการกระทรวงมหาดไทย เพื่อขอให้ดำเนินคดีกับหนังสือพิมพ์ กีฬาที่ลงพิมพ์โฆษณา เว็บไซต์พนันออนไลน์ 5 ฉบับ ในช่วงฟุตบอลยูโร 2012 โดยนายธนากร ระบุว่าอยากเรียกร้องให้กระทรวงมาหาดไทยแก้ไข พ.ร.บ.การพนัน พ.ศ.2478 ให้ครอบคลุมการพนันสมัยใหม่ เช่นพนันฟุตบอล พนันออนไลน์โดยขอให้บังคับใช้กฏหมายขั้นเด็ดขาดกับหนังสือพิมพ์กีฬาดังกล่าว และขอให้รัฐบาลผลักดันให้มีการประชุมคณะรัฐมนตรีสังคมเพื่อเดินหน้าป้องกันและแก้ไขปัญหาสังคมที่นับวันจะทวีความรุนแรงมากขึ้น ซึ่งจะส่งผลกระทบต่อผู้หญิง เด็ก เยาวชน และครอบครัวขณะที่นายยงยุทธ รับปากว่าจะดูแลเรื่องการพนันฟุตบอลและจะส่งเรื่องที่เครือข่ายฯมาร้องเรียนต่อไปยังเจ้าหน้าที่ที่รับผิดชอบ เพราะสอดคล้องกับนโยบายของรัฐบาล ซึ่งกระทรวงมหาดไทย เป็นเจ้าภาพหลักในการแก้ไขกฏหมายการพนันอยู่แล้ว
 เครือข่ายรณรงค์หยุดพนัน พร้อมด้วยเครือข่ายผู้ปกครองในสถานศึกษา มูลนิธิสื่อและเยาวชน ยื่นจดหมายเปิดผนึก ต่อนายยงยุทธ วิชัยดิษฐ์ รองนายกรัฐมตรีและรัฐมนตรีว่าการกระทรวงมหาดไทย เพื่อขอให้ดำเนินคดีกับหนังสือพิมพ์ กีฬาที่ลงพิมพ์โฆษณา เว็บไซต์พนันออนไลน์
พนัน,ยงยุทธ,ยูโร,ออนไลน์